Seer Longe | Health24
Posted by: Rika | 2012/07/13
Ek is 35 jaar oud en het so week gelede opgehou rook na ongeveer 10 jaar. Ek kom agter dat my longe seer voel as ek asemhaal - veral in die middae en aande (nie terwyl ek slaap nie). Dit voel ook soms asof ek nie genoeg suurstof kry nie - asof ek nie behoorlik kan asemhaal nie, asof die asem nie heeltemal in my longe ingaan nie... Ek hoes nie, maar het soms so brandgevoel op my maag.
Wat stel u voor moet ek doen?
Ek dink nie jou simptome hou verband met die rook staking nie. Baie geluk met hierdie groot stap! Konsulteer jou dokter vir 'n ondersoek en gastroskopie om die moontlikheid van 'n maagseer uit te skakel. Hy of sy sal sommer ook na jou longe kan luister.